[{"text_idx": "#000007", "text": "Os ydych am dreulio ychydig o amser ar eich pen eich hun, mae AHNE Bryniau Clwyd a Dyffryn Dyfrdwy yn lle delfrydol i wneud hynny. Mae cymaint i\u2019w weld, ni fydd amser gennych i chwilio am 4G. Mae llwybrau cerdded diddiwedd yng nghanol bywyd gwyllt, caerau hynafol a golygfeydd anhygoel yn mynd a\u0302 chi trwy dreftadaeth ddiwylliannol a diwydiannol cyfoethog Dyffryn Dyfrdwy. Nid yn unig y mae gan AHNE Bryniau Clwyd a Dyffryn Dyfrdwy rai o\u2019r tirweddau harddaf yng ngolau dydd, mae gan yr ardal hefyd leoliadau awyr dywyll eithriadol lle gallwch fwynhau rhyfeddod awyr naturiol y nos. Credwn fod ein hawyr dywyll yn werth ei gwarchod a dyna pam yr ydym ar genhadaeth i ennill statws swyddogol gan y Gymdeithas Awyr Dywyll Ryngwladol (IDA). Beth allai fod yn fwy rhamantus na syllu ar y se\u0302r gyda\u2019ch cariad? Neu beth am fynd a\u0302\u2019ch camera at oleudy trawiadol y Parlwr Du ar Draeth Talacre i dynnu lluniau o\u2019r haul yn machlud."}, {"text_idx": "#000008", "text": "Os ydych am dreulio ychydig o amser gyda\u2019ch gilydd a neb arall, beth am ddianc i gaban gwledig neu fwthyn hunanarlwyo ym mryniau Cymru. Rhywle fel Cwt Bach, sef Cwt Bugail clyd wedi\u2019i leoli ar fferm weithredol ac sy\u2019n edrych dros fryniau Sir Ddinbych . Gyda theithiau cerdded fel Pen y Pigyn yng Nghorwen ar stepen eich drws a golygfeydd dramatig o amgylch pob cornel, fe fydd yn wyliau i\u2019w gofio."}, {"text_idx": "#000009", "text": "Dim ond taith fer o\u2019r arfordir gogleddol a\u2019r ynys a oedd yn gartref i Santes Dwynwen (nawddsant cariadon Cymru), mae profiad chwedlonol go iawn yn eich disgwyl. Ewch i ffwrdd ar wyliau oedolion yn unig i westy Fictoraidd Gradd II Castell Bodelwyddan. Mae\u2019r gwesty wedi\u2019i leoli mewn ysta\u0302d goetir hardd (perffaith ar gyfer teithiau cerdded rhamantus), ac mae sba a phwll nofio dan do wedi\u2019i gynhesu yno hefyd"}, {"text_idx": "#000010", "text": "Ewch i un o\u2019r twyni tywod tawel yng Ngronant"}, {"text_idx": "#000011", "text": "Mae gan arfordir Gogledd Cymru ddigonedd o draethau hardd. Gallwch ddod o hyd i lecynnau tawel a heddychlon i chi a\u2019ch cariad eistedd a myfyrio. Mae Twyni Gronant ar ymylon glaswelltog gyda llwyfannau i wylio bywyd gwyllt yr arfordir. Efallai nad chi fydd yr unig gariadon yno, gan mai dyma\u2019r unig nythfa fagu o Fo\u0302r-wenoliaid Bach yng ngogledd Cymru."}, {"text_idx": "#000012", "text": "Gwisgwch yn gynnes ac ymunwch a\u0302\u2019ch cydymaith i wylio\u2019r haul yn machlud ar hyd yr arfordir neu ewch am bryd o fwyd golygfaol ym mwyty 1891 yn y Rhyl."}, {"text_idx": "#000014", "text": "Beth am fynd am benwythnos rhamantus i un o westai bwti\u0302c bach gorau Cymru? Mae gan Dyddyn Llan yn Llandrillo lawer i\u2019w gynnig i gariadon \u2013 siampe\u0302n neu goctel rhamantus a bwydlen ginio blasus sydd wedi ennill gwobrau. Os hoffech ail-greu ychydig o Wuthering Heights tra byddwch yno, ewch am dro ar fynyddoedd gwyllt y Berwyn gerllaw."}, {"text_idx": "#000019", "text": "Taith gyda gwahaniaeth i\u2019r arfordir"}, {"text_idx": "#000020", "text": "Padl fyrddio dan y se\u0302r"}, {"text_idx": "#000022", "text": "Gyda'i gilydd, mae Wrecsam, Sir y Fflint a Sir Ddinbych yn cynnig profiad gwych i ymwelwyr yng Ngogledd Ddwyrain Cymru, gyda mo\u0302r a mynyddoedd, hanes a chelf gyfoes, ac amrywiaeth o ddigwyddiadau arbennig i'r teulu cyfan i mwynhau."}]